AfriForum staan by met hofsake - Mogol Pos
AfriForum staan by met hofsake
LEPHALALE — Die burgerregte-organisasie AfriForum het twee van sy Ellisras-buurtwaglede tydens sewe hofsake bygestaan. Dít volg nadat die twee buurtwaglede strafregtelik aangekla is en die saak op 27 Junie 2018 uit die hof gegooi is.
Die twee buurtwaglede is aangekla nadat hulle gereageer het op 'n noodoproep dat daar wildstropers in die gebied was. Terwyl hulle die gebied gepatrolleer het, het hulle 'n verdagte voertuig met vrieskaste op langs die pad opgemerk. Hulle het saam met ander lede van die buurtwag by die voertuig gestop om seker te maak dat alles in orde is. Daarna het almal, asook die drywer van die voertuig, die toneel verlaat. 'n Dag later het die drywer van die voertuig egter 'n strafregtelike klag by die Suid-Afrikaanse Polisiediens (SAPD) ingedien en die twee buurtwaglede van diefstal beskuldig.